da de da de da de fi en en en sv da nl de bar da da da da fr da da da da da da da da da da da da da da da da da de da de
Sund mad og økologi på madplanen | Dansk Skoleforening for Sydslesvig e.V.
Selv med et stramt budget er det muligt at leve op til krav om sund og økologisk mad.
SYDSLESVIG. En lille rundspørge blandt sydslesvigske  daginstitutioner har vist, at de godt kan være den mad bekendt, som der serveres til børnene.
Alle adspurgte institutioner overholder de anbefalinger, som Deutsche Gesellschaft für Ernährung har for børnehaver og vuggestuer. Der er mange børnehaver og vuggestuer, som endda har sund kost som en af deres mærkesager.
En af dem er daginstitutionen i Læk. Her overgår man kvalitetskravene fra Deutsche Gesellschaft für Ernährung (DGE).
- Vi har en fast rytme for den mad, vi tilbereder i vuggestuen, siger institutionens leder, Gitte Jessen.
Vi har en mos-dag, en pasta-ris-dag, en brød-dag, en suppe-gryderets-dag og en grød-dag. Der er kød eller fisk en gang om ugen, fortæller Gitte Jessen.  Retterne er forskellige fra uge til uge, vuggestuen kører med en otte-ugers rytme.
- Med disse vilkår er det muligt at servere stort set al mad økologisk og holde budgettet på omkring to euro per måltid, fortæller Gitte Jessen.
Sund mad er efter hendes mening noget af det vigtigste i børnenes opvækst.
- Det er godt, at der med sådan en undersøgelse kommer videnskabeligt fokus på madkvaliteten i daginstitutionerne. Det viser, at emnet er ved at få en central placering i samfundet, siger hun.
Gitte Jessen kritiserer, at alt for mange børn ikke får mad beregnet til dem men til voksne. Det er også en central kritik af undersøgelsen.
- Børn er mere urolige og mere syge, hvis deres ernæring ikke er, som den skal være, siger Gitte Jessen.
Deutsche Gesellschaft für Ernährung bedømmer i øvrigt, at der burde bruges omkring fire euro pr. måltid for at sikre den kvalitet, der er nødvendig. I Læk kan man lave tilsvarende mad for det halve. Undersøgelsen viser i øvrigt, at det ikke er ensbetydende med dårlig mad, at man får leveret mad udefra. Det er man enig i i Gottorp-Skolens Børnehave i Slesvig som får mad til vuggestuen leveret udefra.
- Vi har været meget omhyggelige med at udvælge leverandøren. Maden skal være specielt til småbørn, det vil sige uden tilsætningsstoffer, smagsstoffer og kunstig sødestoffer. Og børnene elsker det, siger børnehaveleder Ina Kollmann Det er netop her, undersøgelsen har et yderligere kritikpunkt. De undersøgte børnehaver havde nemlig ikke bestilt mad udefra, der var lavet specielt til børn.
Dansk Skoleforening for Sydslesvig e.V.Stuhrsallee 2224937 Flensburg